На основу члана 40. став 1. тачке 6. СтатутаОпштине Чајетина („Службени лист Општине Чајетина“, број 2/2019 ), и члана 13а. Одлуке о отуђењу и давању у закуп грађевинског земљишта („Службени лист Општине Чајетина“, број 7/2010, 8/2012, 5/2014, 1/2017…2/2018), Скупштина општине Чајетина, са седници одржаној дана 22.06. 2023. године, донела је

**ОДЛУКУ О ПРИЗНАВАЊУ ТРОШКОВА** **ИЗМЕШТАЊА ПОДЗЕМНИХ ИНСТАЛАЦИЈА ИНВЕСТИТОРА „КАЛМАН“ ДОО БЕОГРАД**

**I**

Признају се трошкови за измештање комуналне инфраструктуре – **„КАЛМАН“ ДОО БЕОГРАД** са кат. парцеле број 4577/778 КО Чајетина, у износу од **8.850.237,06 динара**, без ПДВ-а.

**II**

За наведени износ из тачке 1. ове одлуке биће умањен обрачун доприноса именованог инвеститора за изградњу стамбено пословног објекта - „Објекат 7“ према издатом решењу о измени грађевинске дозволе ROP-CAJ-28050-CPA-7/2023, заводни број 351-313/2021-03 од 3.05.2023. године, на кат. парцели број 4577/3 КО Чајетина.

**III**

Одлуку доставити:КАЛМАН ДОО, Општинској управи и архиви Скупштине општине.

***Образложење***

Привредно друштво „Калман“ д.о.о. из Београда дозволило је општини Чајетина да делове инфраструктурних објеката у свом комплексу поруши због изградње новог кружног тока и саобраћајнице која иде ка хотелу „Торник“. Том приликом изведени су радови према предмеру и предрачуну који је достављен уз ову одлуку, са ценама потврђеним од стране овлашћеног вештака грађевинске струке, која гласи на укупан износ од 7.140.277,91 динара.

ПД „Калман“ д.о.о. је за потребе Општине Чајетина урадио пројектну документацију за партерни паркинг испод свог комплекса за 230 паркинг места у износу од 240.000,00 динара.

Закључком Општинског већа број 312-326/2019-01 од 23. октобра 2019. године усвојен је захтев ПД „Калман“ д.о.о. да улична расвета са подземним линијским, електроенергетским водом која је изграђена у оквиру комплекса „КАЛМАН ЦЕНТАР“ на кат. парцели бр. 4577/3 КО Чајетина, пређе на управљање и одржавање Општинске управе Чајетина. ПД „Калман“ д.о.о. је поднело захтев Електродистрибуцији Чајетина за промену имена потрошача 3. децембра 2019. године по ком захтеву још увек није поступљено тако да бројило на које је прикључена улична расвета још увек гласи на ПД „Калман“ д.о.о, а износ од 1.469.959.15 динара представља укупан дуг за електричну енергију за предметну уличну расвету за обрачунски период од подношења захтева закључно са априлом месецом 2023. године.

Имајући у виду наведено предлог је да се ПД „Калман“ д.о.о. Београд признају трошкови за измештање комуналне инфраструктуре у укупном износу од **8.850.237,06 динара** (7.140.277,91+240.000,00 + 1.469.959,15 динара).

**СКУПШТИНА ОПШТИНЕ ЧАЈЕТИНА**

**Број: 400-672/2023-01 од 22.06. 2023. године**

**ПРЕДСЕДНИК**

**Скупштине општине**

*Арсен Ђурић*